

**REPUBLIKA HRVATSKA**

**ZAGREBAČKA ŽUPANIJA**

**OPĆINA DUBRAVICA**

 **Općinski načelnik**

Na temelju članka 64. Zakona o zaštiti okoliša (NN 80/13, 153/13, 78/15, 12/18 i 118/18), članka 33. Uredbe o strateškoj procjeni utjecaja strategije, plana i programa na okoliš (NN 3/17) i članka 38. Statuta Općine Dubravica („Službeni glasnik Općine Dubravica“ broj 01/2021) načelnik Općine Dubravica, dana 11. ožujka 2024. donosi

**O D L U K U**

**kojom se utvrđuje da nije potrebno provesti stratešku procjenu utjecaja na okoliš za Strateški program razvoja Općine Dubravica za razdoblje 2021. – 2025. godine**

 **(dalje: Strategija razvoja)**

**I.**

Sukladno zakonskoj regulativi, načelnik Općine Dubravica donio je Odluko o započinjanju postupka ocjene o potrebi strateške procjene utjecaja na okoliš za donošenje Strateškog programa razvoja Općine Dubravica za razdoblje 2021.-2025. godine (u daljnjem tekstu: „Strategija razvoja“ – Odluka objavljena u „Službenom glasniku Općine Dubravica“ broj 07/2022) prema kojoj je Jedinstveni upravni odjel Općine Dubravica (u daljnjem tekstu: Odjel) proveo postupak Ocjene o potrebi strateške procjene utjecaja na okoliš za Strategiju razvoja.

U postupku Ocjene o potrebi strateške procjene utvrđeno je da Strateški program razvoja Općine Dubravica za razdoblje 2021.-2025. godine neće imati značajan utjecaj na okoliš, na osnovi čega se utvrđuje da nije potrebno provesti stratešku procjenu utjecaja na okoliš.

**II.**

Razlozi izrade Strateškog programa razvoja Općine Dubravica su sljedeći:

* Strateški razvojni program jedinice lokalne samouprave predstavlja strateški razvojni dokument jedinice lokalne samouprave;
* Strateškim razvojnim programom se definiraju razvojni pravci djelovanja Općine kako bi se doprinijelo bržemu, učinkovitijem i svrsishodnijem upravljanju i razvoj u jedne zajednice;
* Strateškim razvojnim programom se lakše, učinkovitije i transparentnije definiraju razvojni projekti koji se financiraju iz proračuna Općine, odnosno transparentnije i učinkovitije se prati utrošak proračunskih sredstava Općine;
* Strateški razvojni program je osnova za buduće korištenje bespovratnih sredstava Europske unije u programskom razdoblju 2021.-2025. godine (usklađena sa nacionalnim strateškim dokumentima te Županjskim razvojnim dokumentima na regionalnoj razini);

Strateški program razvoja Općine Dubravica za razdoblje 2021.-2025. godine izraditi će se kao temeljni razvojni dokument Općine Dubravica.

**III.**

U cilju utvrđivanja vjerojatno značajnog utjecaja na okoliš odnosno ocjene o potrebi strateške procjene utjecaja na okoliš za Strategiju razvoja Jedinstveni upravni odjel je zatražio mišljenja tijela određena posebnim propisima utvrđena točkom V. Odluke o započinjanju postupka ocjene o potrebi strateške procjene utjecaja na okoliš za donošenje Strateškog programa razvoja Općine Dubravica za razdoblje 2021.-2025. godine.

Temeljem članka 21. stavka 3. Uredbe o strateškoj procjeni utjecaja strategije, plana i programa na okoliš (NN 64/08) u sklopu tog postupka Općina Dubravica dužna je pribaviti mišljenja tijela i/ili osoba određenih posebnim propisima o potrebi provedbe strateške procjene za predmetni strateški razvojni program. Nadalje, temeljem članka 26. stavak 1. i članka 47. Zakona o zaštiti prirode Općina Dubravica dužna je provesti postupak provedbe Prethodne ocjene prihvatljivosti strategije, plana i programa za ekološku mrežu. Sukladno navedenom, Općina Dubravica poslala je Zahtjev za ishođenjem navedenog mišljenja slijedećim javno/pravnim tijelima:

* Hrvatske vode, VGI za mali sliv „Zagrebačko prisavlje“, Ulica grada Vukovara 271/VIII, 10000 Zagreb
* Gradska plinara Zagreb d.o.o., Radnička cesta 1, 10000 Zagreb
* HEP-Operater distribucijskog sustava d.o.o., Elektra Zagreb, pogon Zaprešić, Ulica bana Josipa Jelačića 14, 10290 Zaprešić
* Zaprešić d.o.o., Zelengaj 15, 10290 Zaprešić
* Općina Luka, Trg Sv. Roka 1, 10296 Luka
* Općina Pušća, Kumrovečka 109, 10294 Donja Pušća
* Grad Zaprešić, Nova ulica 10, 10 290 Zaprešić
* Općina Marija Gorica, Gorička 18/a, 10 299 Marija Gorica
* Hrvatske šume d.o.o., Direkcija Zagreb, Ulica kneza Branimira 1, 10000 Zagreb
* Upravni odjel za prostorno uređenje, gradnju i zaštitu okoliša Zagrebačke županije – Odsjek za zaštitu okoliša i prirode, Ulica grada Vukovara 72/V, 10000 Zagreb

Pribavljenim mišljenjima javnopravnih tijela iskazano je slijedeće:

* da je Strateški program razvoja Općine Dubravica za razdoblje od 2021.-2025. godine prihvatljiv za ekološku mrežu i
* da za Strateški program razvoja Općine Dubravica za razdoblje od 2021.-2025. godine ne treba provesti postupak strateške procjene utjecaja na okoliš.

**IV.**

Slijedom mišljenja javnopravnih tijela, iz točke III. Ove Odluke, vidljivo je da Strateški program razvoja neće imati značajan utjecaj na okoliš.

**V.**

Jedinstveni upravni odjel Općine Dubravica informirat će javnost o ovoj Odluci sukladno odredbama Zakona o zaštiti okoliša (NN 80/13, 153/13, 78/15, 12/18 i 118/18) i odredbama Uredbe o informiranju i sudjelovanju javnosti u pitanjima zaštite okoliša („Narodne novine“ br. 64/08) .

**VI.**

Ova Odluka stupa na snagu danom donošenja, a objavit će se na službenoj internetskoj stranici Općine Dubravica.

Općinski načelnik Općine Dubravica

KLASA: 302-01/21-10/1

URBROJ: 238-40-01-24-25

Dubravica, 11. ožujka 2024.

Načelnik Općine Dubravica

Marin Štritof